समर्पण दिवस के रूप में मनाई दीनदयाल की पुण्यतिथि - Amja Bharat
Home / Banda / समर्पण दिवस के रूप में मनाई दीनदयाल की पुण्यतिथि
बांदा, कृपाशंकर दुबे । भाजपा सेक्टर-तीन इकाई के संयोजकत्व में प्रयागराज रोड स्थित मैरिज हाल में पंडित दीनदयाल उपाध्याय की पुण्यतिथि समर्पण दिवस के रूप में मनाई गई। गोष्ठी में वक्ताओं ने पंडित दीनदयाल उपाध्याय को कालजयी संस्कृति का पुजारी बताया।
प्रयागराज रोड स्थित मैरिज हाल में मंगलवार को आयोजित पुण्य तिथि समारोह में उन्हें पुष्पांजलि दी गई। भाजपा महिला मोर्चा जिलाध्यक्ष वन्दना गुप्ता ने कहा कि उन्हीं के प्रेरणा स्वरुप पूर्व प्रधानमंत्री अटल वाजपेयी के
दीनदयाल की प्रतिमा पर माल्यार्पण करतीं वंदना गुप्ता
शासनकाल से अंत्योदय योजना के तहत गरीब परिवार को राशन दिया जाता है। उनका कहना था कि जब तक अंतिम व्यक्ति तक विकास नहीं पहुंचता देश को संपूर्ण आजादी नहीं मिलेगी। संयोजक नीरज त्रिपाठी, सेक्टर संयोजक हिमांशु गुप्ता, शिवपूजन गुप्ता आदि ने उनके जीवनी पर प्रकाश डालते हुए कहा की आजादी के बाद देश अनेक समस्याओं से जूझ रहा था। राष्ट्र हित में भारतीय जनसंघ की उन्होंने स्थापना की। राष्ट्र के समग्र विकास एवं गरीबों के हित के लिए वे हमेशा लड़ते रहे। उनकी जीवनी से हमेशा सीख लेनी चाहिए। उनका संपूर्ण जीवन राष्ट्र को समर्पित था। उनके आदर्शों पर चलकर ही देश प्रगति कर सकता है।
समर्पण दिवस के रूप में मनाई दीनदयाल की पुण्यतिथि Reviewed by Amja Bharat on Tuesday, February 11, 2020 Rating: 5